चाईबासा27 मिनट पहले
- कॉपी लिंक
तांतनगर प्रखंड कार्यालय के समक्ष भाजपा कार्यकर्ताओं ने झारखंड सरकार के खिलाफ धरना-प्रदर्शन किया। कार्यक्रम में मुख्य वक्ता जमशेदपुर महानगर के पूर्व जिला अध्यक्ष अभय सिंह ने कहा कि वर्तमान झामुमो व कांग्रेस की गठबंधन सरकार विफल हो चुकी है। पांच लाख युवाओं को नौकरी, बेरोजगारी भत्ता, गलत नियोजन नीति जैसे मुद्दों पर यह सरकार पूरी तरह से युवा विरोधी है। राज्य सरकार के 34 माह में 5500 सौ से ज्यादा महिलाओं के साथ अनाचार शर्मनाक है।
जिला अध्यक्ष सतीश ने कहा कि यह सरकार ट्रांसफर-पोस्टिंग का धंधा उद्योग की तरह चला रही है। सचिवालय से लेकर प्रखंड स्तर तक भ्रष्टाचार फैला हुआ है। भाजपा इस सरकार को उखाड़ फेकने का प्रण ले चुकी है। भूषण पाट पिंगुवा ने कहा कि वर्तमान सोरेन सरकार आदिवासी विरोधी सरकार है। भाजपा सरकार द्वारा किसानों के हित चलाई गई कृषि आशीर्वाद योजना को यह सरकार बंद कर दी है।
धरना को पूर्व विधायक जवाहर लाल बानरा, पूर्व विधायक पुत्कर हेंब्रम, अनूप सुल्तानिया, मनोज लेयांगी, खेमकरण, प्रखंड अध्यक्ष सुकलाल चातर इत्यादि ने संबोधित किया। राज्यपाल के नाम पर प्रखंड विकास पदाधिकारी को एक ज्ञापन भी दिया गया।